**Undeva**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UNDEVA

Motto:

" Şi dacă sunt aşa pustiu,

Şi nimeni nu mă ştie,

E că aşa am fost să fiu,

Şi că aşa a fost să fie.

-ŞI DACĂ - Dimitrie Anghel-"

--------------------------------

Lipseşte epitalamul,

pe foaia de hârtie,

lipseşte şi-alaiul,

ce trebuia să fie.

Lipseşte dar şi nunta,

lipseşte şi incinta,

şi mirii mai ales,

la mulţi, ades.

S-a veştejit naiva,

floare a speranţei,

cu vântul suferinţei,

în zări plecată-i undeva.

Aşa mor florile-n cinstire,

sperând la a lor dăinuire,

că orice floare când e vie,

are parfum şi poezie.

Ce trist-ar fi fost viaţa,

fără astă mică floare,

şi vântul ca o boare,

şi mângâierea sa.

Alexandrina Spânu - SPERANŢE